সিরাজগঞ্জ বাংলাদেশের রাজশাহী বিভাগে একটি নগর। এটি যমুনা নদীর তীরে সিরাজগঞ্জ জেলায় অবস্থিত। সিরাজগঞ্জ জেলার তাঁতশিল্প বিশ্বজুড়ে পরিচিত, যা এই জেলাকে বিখ্যাত করেছে।  যা ভৌগোলিক নির্দেশক হিসেবে স্বীকৃতি পেয়েছে। সিরাজগঞ্জ পৌরসভার মোট আয়তন  ও জনসংখ্যা ১,৮৮,৫২৮। ১৯১৫–১৯১৬ সালে রেল সংযোগ হওয়ার মাধ্যমে এটি রেলের শহর হিসেবে গড়ে গঠে।   নামকরণ   ১৭৮৬ থেকে ১৭৯৩ সাল পর্যন্ত লর্ড কর্ণওয়ালিসের আমলে সিরাজ আলী চৌধুরী নামে একজন সম্ভ্রান্ত জমিদার বেলকুচি থানায় বাস করতেন। ১৭৮৭ সালে, তিনি বড় বাজু পরগনার সাত আনা হিস্যা পত্তনী হিসেবে লাভ করেন এবং সিরাজগঞ্জ জমিদারী নামে একটি মহল প্রতিষ্ঠা করেন। সিরাজ আলী চৌধুরী তার নিজ মহলে একটি গঞ্জ বা বাজার স্থাপন করেন। সিরাজ আলী চৌধুরীর নামানুসারে তার গঞ্জ বা বাজারটির নামকরণ করা হয় সিরাজগঞ্জ।    ইতিহাস  ১৮০৯–১৮৩০ সালের মধ্যে যমুনা নদীকে কেন্দ্র সিরাজগঞ্জ বন্দর স্থাপিত হয়। সেইসময় বন্দরটি বেলুকুচি নামক স্থানে ছিল। উল্লেখ্য যে বর্তমান বেলকুচি ও তৎকালীন বেলকুচি ভিন্ন স্থান। যমুনা নদীর ভাঙ্গনের ফলে তিনবার বন্দরটির স্থান পরিবর্তন হয়। সর্বশেষ ভূতেরদিয়ার নামক স্থানে স্থানান্তর করা হয় এবং সেখানেই বর্তমান সিরাজগঞ্জ শহর অবস্থিত।  ১৮৪৫ এপ্রিল মাসে সিরাজগঞ্জ ও জামালপুর মহকুমা স্থাপনের অনুমতি দেওয়া হয়। সিরাজগঞ্জ মহকুমা রাজশাহী ও জামালপুর মহকুমা ময়মনসিংহ জেলার অন্তর্ভুক্ত করা হয়। তবে সিরাজগঞ্জ মহকুমার ফৌজদারি মামলা-মোকাদ্দামা ময়মনসিংহের দায়রার জজ সম্পন্ন করতেন। এই অবস্থায় বিশাল যমুনা নদী পার হয়ে নসিরাবাদে (ময়মনসিংহ) যাওয়া কঠিন হয়ে পড়ে।  ১৮৪৫ সালের ১১ ডিসেম্বর পুলিশ সুপারিনটেনডেন্ট কাছে এই সমস্যার কথা লিখিত ভাবে জানানো হয়। পরবর্তীতে ১৮৪৬ সালের ২০ আগস্ট বঙ্গীয় গভর্নমেন্টের আদেশ অনুযায়ী সিরাজগঞ্জ মহকুমার ফৌজদারি মামলা-মোকাদ্দামা রাজশাহীর দায়রা জজের উপর ন্যস্ত হয়।    ভূগোল   সিরাজগঞ্জ রাজধানী ঢাকা থেকে উত্তর-পশ্চিমে, রাজশাহী থেকে উত্তর-পূর্বে এবং বগুড়া থেকে দক্ষিণ-পূর্বে, ২৪º২২΄ উত্তর অক্ষাংশ থেকে ২৪º৩৭΄ উত্তর অক্ষাংশ পর্যন্ত এবং ৮৯º৩৬΄ পূর্ব দ্রাঘিমাংশ থেকে ৮৯º৪৭΄ দ্রাঘিমাংশে অবস্থিত। এর মোট আয়তন ৩১.২৭ বর্গকিলোমিটার।   জনসংখ্যা   ২০২২ সালের জনশুমারি ও গৃহগণনা অনুযায়ী সিরাজগঞ্জ পৌরসভায় মোট ১,৮৮,৫২৮ জন মানুষ বসবাস করে। এ শহরের প্রতি বর্গকিলোমিটারে ৬৬০০ জন মানুষ বসবাস করে। শিক্ষার হার শতকরা ৮২.৭২ শতাংশ (৭ বছরের উর্দ্ধে)। শহরে মোট খানা রয়েছে ৪৬,৯১১।   শিক্ষাপ্রতিষ্ঠান    মেডিকেল কলেজ  শহীদ এম. মনসুর আলী মেডিকেল কলেজ, সিরাজগঞ্জ (২০১৪)   কারিগরি  সিরাজগঞ্জ সরকারি পলিটেকনিক ইনস্টিটিউট (২০০৪)  সিরাজগঞ্জ সরকারি টেকনিক্যাল স্কুল ও কলেজ (১৯৬৬)   মহাবিদ্যালয়  ইসলামিয়া সরকারি কলেজ (১৯২১)  সিরাজগঞ্জ সরকারি কলেজ (১৯৪০)  সরকারি রাশিদাজ্জোহা মহিলা কলেজ (১৯৬৬)  রজব আলী মেমোরিয়াল বিজ্ঞান ডিগ্রি কলেজ (১৯৯১)  মওলানা ভাসানী কলেজ (১৯৯৪)   মাধ্যমিক ও উচ্চমাধ্যমিক  সবুজ কানন স্কুল এন্ড কলেজ (১৯৮০)  সিরাজগঞ্জ কালেক্টরেট স্কুল এন্ড কলেজ (২০০৩)  সিরাজগঞ্জ পুলিশ লাইন্স স্কুল এন্ড কলেজ (২০১১)  সিরাজগঞ্জ আইডিয়াল স্কুল এন্ড কলেজ (২০১৯)   মাধ্যমিক  বিএল সরকারি উচ্চ বিদ্যালয় (১৮৫৪)  ভিক্টোরিয়া হাই স্কুল (১৮৯৮)  সালেহা ইসহাক সরকারি বালিকা উচ্চ বিদ্যালয় (১৯৩৭)  হৈমবালা বালিকা উচ্চ বিদ্যালয় সিরাজগঞ্জ (১৯৬৪)  কওমী জুট মিলস্ হাই স্কুল (১৯৭৫)  মল্লিকা ছানাউল্লাহ আনছারী উচ্চ বিদ্যালয় (২০০৪)   পরিবহন    সড়ক   সিরাজগঞ্জ শহরে কোনো জাতীয় মহাসড়ক নেই, ২টি আঞ্চলিক মহাসড়ক ও ২টি জেলা সড়ক রয়েছে। শহরের নিকটবর্তী মহাসড়ক এন৪০৫-এর সাথে আঞ্চলিক মহাসড়ক আর৪৫০ (সয়দাবাদ–সিরাজগঞ্জ রোড) ও আর৪৫১-এর (নলকা–সিরাজগঞ্জ রোড) সংযোগ রয়েছে।  ১৯৮৬ সালে প্রায় ৪ একর জমির উপর সিরাজগঞ্জ কেন্দ্রীয় পৌর বাস টার্মিনাল নির্মাণ করা হয়।   রেল   ১৯১৫–১৯১৬ সালে ঈশ্বরদী–সিরাজগঞ্জ লাইন নির্মাণের মাধ্যমে সিরাজগঞ্জে প্রথম রেল সংযোগ চালু হয়। এই সময় সিরাজগঞ্জে , ,  ও  রেলওয়ে স্টেশন নির্মাণ করা হয়।  যমুনা সেতু চালু হওয়ার পর সিরাজগঞ্জের রেলপথের গুরুত্ব কমে যায়। বর্তামানে ২০১৩ সালে চালু হওয়া সিরাজগঞ্জ এক্সপ্রেস ট্রেনটি সিরাজগঞ্জ–ঢকা–সিরাজগঞ্জ চলাচল করে।   দর্শনীয় স্থান    ইলিয়ট সেতু  শহীদ শামসুদ্দিন স্টেডিয়াম  শহীদ শেখ রাসেরূ স্মৃতি পৌর শিশু পার্ক  হার্ড পয়েন্টে  চায়না বাঁধ   উল্লেখযোগ্য ব্যক্তি    আবদুল হামিদ খান ভাসানী - বাঙালি রাজনীতিবিদ  ইবনে মিজান - বাংলাদেশী চলচ্চিত্র পরিচালক  কে জি মুস্তফা - বাংলাদেশী সাংবাদিক  জাহিদ হাসান - বাংলাদেশী অভিনেতা  ফজলে লোহানী - প্রখ্যাত সাংবাদিক ও টেলিভিশন ব্যক্তিত্ব  ফয়সাল আহমেদ ফাহিম - বাংলাদেশী পেশাদার ফুটবলার  বাঁশরী লাহিড়ী - বাঙালি সঙ্গীতশিল্পী  মোহাম্মদ আব্দুল্লাহ - বাংলাদেশী পেশাদার ফুটবলার  রওশন ইয়াজদানী ভূঁইয়া - মুক্তিযোদ্ধা  শেখ সাত্তার আলফা - স্বাধীন বাংলা বেতার কেন্দ্রের প্রতিষ্ঠাতা  সৈয়দ ইসমাইল হোসেন সিরাজী - বাঙালি লেখক  সৈয়দা ইসাবেলা - বাংলাদেশের একজন বিখ্যাত নারী লেখক ও মুক্তিযোদ্ধা   গ্রন্থপঞ্জি       তথ্যসূত্র    বহিঃসংযোগ        বিষয়শ্রেণী:বাংলাদেশের শহর বিষয়শ্রেণী:রাজশাহী বিভাগের জনবহুল স্থান